CELEX: 32013D0615(02)
Language: mt
Date: 2013-06-10 00:00:00
Title: Deċiżjoni ta’ Implimentazzjoni tal-Kummissjoni tal- 10 ta’ Ġunju 2013 dwar il-finanzjament tal-programm ta’ ħidma 2013 għat-taħriġ dwar is-sikurezza fl-ikel u fl-għalf, is-saħħa tal-annimali, it-trattament xieraq tal-annimali u s-saħħa tal-pjanti fil-qafas tal-Programm ta' “Taħriġ Aħjar għal Aktar Sikurezza fl-Ikel”

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 170/38
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-10 ta’ Ġunju 2013
   dwar il-finanzjament tal-programm ta’ ħidma 2013 għat-taħriġ dwar is-sikurezza fl-ikel u fl-għalf, is-saħħa tal-annimali, it-trattament xieraq tal-annimali u s-saħħa tal-pjanti fil-qafas tal-Programm ta' “Taħriġ Aħjar għal Aktar Sikurezza fl-Ikel”
   2013/C 170/07
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) (minn hawn 'il quddiem imsejjaħ ir-“Regolament Finanzjarju”), u b'mod partikolari l-Artikolu 84,
   Wara li kkunsidrat ir-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (2) (minn hawn 'il quddiem imsejjaħ ir-“Regoli ta' Applikazzjoni”), u b'mod partikolari l-Artikolu 94 tiegħu,
   Wara li kkunsidrat ir-Regolament tal-Kunsill (KE) Nru 58/2003 tad-19 ta' Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (3), u b'mod partikolari l-Artikolu 12(3) tiegħu,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (4), u b’mod partikolari l-Artikolu 2(1)(i) tagħha,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (5), u b'mod partikolari l-Artikolu 66(1)(b) u (c) tiegħu,
   Billi:
   
               (1)
            
            
               Ir-Regolament (KE) Nru 882/2004 jistabbilixxi regoli ġenerali għat-twettiq ta’ kontrolli uffiċjali biex tiġi vverifikata l-konformità mar-regoli maħsuba sabiex, b'mod partikolari, jipprevjenu, jeliminaw jew inaqqsu r-riskji għall-bnedmin u għall-annimali għal livelli aċċettabbli, u jiggarantixxu prassi ġusta fil-kummerċ tal-għalf u l-ikel, u jħarsu l-interessi tal-konsumatur. L-Artikolu 51 ta’ dan ir-Regolament jistipula li l-Kummissjoni tista’ torganizza korsijiet ta' taħriġ għall-persunal tal-awtoritajiet kompetenti tal-Istati Membri responsabbli għall-kontrolli uffiċjali msemmija f'dak ir-Regolament, liema korsijiet jistgħu jinfetħu għal parteċipanti minn pajjiżi terzi, b’mod partikolari pajjiżi li qegħdin jiżviluppaw. Dawn il-korsijiet jistgħu jinkludu b'mod partikolari, taħriġ fil-liġi Komunitarja tal-għalf u tal-ikel u fir-regoli dwar is-saħħa u t-trattament xieraq tal-annimali.
            
         
               (2)
            
            
               L-Artikolu 2(1)(i) tad-Direttiva 2000/29/KE dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità, jipprovdi l-istrument legali għall-organizzazzjoni ta' korsijiet fil-qasam tas-saħħa tal-pjanti.
            
         
               (3)
            
            
               Il-Programm ta' “Taħriġ Aħjar għal Aktar Sikurezza fl-Ikel” ġie mwaqqaf mill-Kummissjoni biex jintlaħqu l-miri stipulati fir-Regolament (KE) Nru 882/2004. Il-Komunikazzjoni tal-Kummissjoni tal-20 ta’ Settembru 2006 dwar Taħriġ aħjar għal ikel aktar sikur (6) tistudja l-possibbiltajiet għall-organizzazzjoni tat-taħriġ fil-ġejjieni.
            
         
               (4)
            
            
               Il-programm ta' ħidma 2013 għat-taħriġ fil-qasam tas-sikurezza tal-ikel u tal-għalf, is-saħħa u t-trattament xieraq tal-annimali u s-saħħa tal-pjanti għall-implimentazzjoni tal-Programm ta' “Taħriġ Aħjar għal Aktar Sikurezza fl-Ikel” fl-Istati Membri għandu għalhekk jiġi adottat.
            
         
               (5)
            
            
               Id-Deċiżjoni tal-Kummissjoni 2008/544/KE (7) tal-20 ta’ Ġunju 2008 bidlet l-“Aġenzija Eżekuttiva għall-Programm tas-Saħħa Pubblika” fl-“Aġenzija Eżekuttiva għas-Saħħa u l-Konsumaturi” (minn hawn 'il quddiem l-“Aġenzija”). Id-Deċiżjoni tal-Kummissjoni C(2008) 4943 tad-9 ta' Settembru 2008, iddelegat ċerti ħidmiet ta' ġestjoni u implimentazzjoni tal-programmi lill-Aġenzija, dawn għandhom x'jaqsmu ma' miżuri ta' taħriġ għas-sikurezza fl-ikel imwettqa skont ir-Regolament (KE) Nru 882/2004 u d-Direttiva 2000/29/KE. Għaldaqstant għandu jingħata sussidju lill-Aġenzija għas-sena 2013 biex din tiffinanzja l-ispejjeż operattivi tal-attivitajiet marbuta mal-Programm ta' “Taħriġ Aħjar għal Aktar Sikurezza fl-Ikel”.
            
         
               (6)
            
            
               B’konformità mal-Artikolu 84 tar-Regolament Finanzjarju u l-Artikolu 94(1) tar-Regoli ta' Applikazzjoni, l-impenn ta’ nfiq mill-baġit tal-Unjoni Ewropea għandu jkollu qablu deċiżjoni finanzjarja li tistabbilixxi l-elementi essenzjali tal-azzjoni li tinvolvi l-infiq u li hija adottata mill-istituzzjoni jew mill-awtoritajiet li l-poteri tagħhom ġew delegati mill-istituzzjoni.
            
         
               (7)
            
            
               Billi l-programm ta’ ħidma 2013 huwa qafas dettaljat biżżejjed, id-deċiżjoni attwali tikkostitwixxi deċiżjoni ta’ finanzjament fit-tifsira tal-Artikolu 94(2) u (3) tar-Regoli ta' Applikazzjoni,
            
         
               (8)
            
            
               Għall-applikazzjoni ta' din id-Deċiżjoni, huwa xieraq li jiġi mfisser it-terminu “bidla sostanzjali”, fi ħdan it-tifsira tal-Artikolu 94(4) tar-Regoli ta' Applikazzjoni.
            
         
               (9)
            
            
               Skont l-Artikolu 92 tar-Regolament Finanzjarju, il-validazzjoni, l-awtorizzazzjoni u l-ħlas tan-nefqa għandhom isiru fil-limiti ta' żmien stabbiliti fir-Regoli ta' Applikazzjoni. Dawk ir-regoli għandhom jispeċifikaw ukoll iċ-ċirkostanzi li fihom il-kredituri li jitħallsu tard ikunu intitolati li jirċievu l-imgħax fil-każ ta’ nuqqas ta’ pagament impost fuq il-linja li minnha tħallset is-somma ewlenija.
            
         
               (10)
            
            
               Għalhekk, din id-Deċiżjoni għandha tipprovdi r-regoli dwar il-pagament tal-imgħax minħabba pagamenti tard marbuta ma’ azzjonijiet inklużi fil-programm ta' ħidma 2013,
            
         IDDEĊIDIET KIF ĠEJ:
   Artikolu 1
   Il-programm ta' ħidma għall-implimentazzjoni tal-Programm ta' Taħriġ Aħjar għal Aktar Sikurezza fl-Ikel fl-2013 kif stipulat fl-Anness huwa adottat hawnhekk. Dan jikkostitwixxi deċiżjoni ta’ finanzjament skont it-tifsira tal-Artikolu 84 tar-Regolament Finanzjarju.
   Artikolu 2
   1.   L-ammont totali tal-kontribuzzjoni finanzjarja għall-implimentazzjoni tal-programm ta' ħidma għandu jkun ta' EUR 16 170 000 u għandu jiġi ffinanzjat mil-linji baġitarji li ġejjin tal-Baġit Ġenerali tal-Unjoni Ewropea għall-2013:
   
               (a)
            
            
               linja baġitarja Nru 17 04 07 01: EUR 14 200 000
            
         
               (b)
            
            
               linja baġitarja Nru 17 04 04 01: EUR 600 000.
            
         
               (c)
            
            
               linja baġitarja Nru 17 01 04 05: EUR 200 000.
            
         
               (d)
            
            
               linja baġitarja Nru 17 01 04 31: EUR 1 170 000.
            
         2.   L-ammont stipulat fil-paragrafu 1(d) għandu jitħallas lill-Aġenzija Eżekuttiva għas-Saħħa u l-Konsumaturi u għandu jikkostitwixxi sussidju operattiv.
   3.   Imgħax meta ma jsirx ħlas minħabba pagamenti b'lura wkoll jista' jitħallas mil-linji baġitarji msemmija fil-punt 1(a) u (b) skont l-Artikolu 92 tar-Regolament Finanzjarju.
   Artikolu 3
   Bidliet kumulattivi tal-allokazzjonijiet għall-azzjonijiet speċifiċi koperti mill-programm ta' ħidma li ma jaqbżux l-20 % tal-kontribuzzjoni finanzjarja massima prevista fl-Artikolu 2(1) ma għandhomx jitqiesu bħala sostanzjali fit-tifsira tal-Artikolu 94(4) tar-Regoli ta' Applikazzjoni, sakemm dawn ma jaffettwawx b'mod sinifikanti n-natura u l-għan tal-programm ta' ħidma.
   L-uffiċjal awtorizzanti jista' jadotta tali bidliet skont il-prinċipji ta' ġestjoni finanzjarja soda u dawk tal-proporzjonalità.
   
      Magħmul fi Brussell, l-10 ta’ Ġunju 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 298, 26.10.2012, p. 1.
   
      (2)  ĠU L 362, 31.12.2012, p. 1.
   
      (3)  ĠU L 11, 16.1.2003, p. 1 (Edizzjoni Speċjali bil-Malti: Kapitolu 01 Volum 04 p. 235-242).
   
      (4)  ĠU L 169, 10.7.2000, p. 1 (Edizzjoni Speċjali bil-Malti: Kapitolu 03 Volum 29 p. 258-369).
   
      (5)  ĠU L 165, 30.4.2004, p. 1 (Edizzjoni Speċjali bil-Malti: Kapitolu 03 Volum 45 p. 200-251).
   
      (6)  COM(2006) 519 finali tal-20 ta’ Settembru 2006.
   
      (7)  ĠU L 173, 3.7.2008, p. 27.
   
      ANNESS
      
         Il-programm ta' ħidma 2013 għat-taħriġ fil-qasam tas-sikurezza tal-ikel u tal-għalf, is-saħħa u t-trattament xieraq tal-annimali u s-saħħa tal-pjanti fil-qafas tal-Programm ta' Taħriġ Aħjar għal Aktar Sikurezza fl-Ikel
      
      1.1.   Introduzzjoni
      
      Dan il-programm ta’ ħidma fih tliet miżuri ta' implimentazzjoni għall-2013. Id-distribuzzjoni tal-baġit u l-azzjonijiet ewlenin skont l-għanijiet stipulati fir-Regolament (KE) Nru 882/2004 u d-Direttiva 2000/29/KE, huma kif ġej:
      1.2.   Għall-akkwist (implimentat f’ġestjoni ċentralizzata diretta):
               
            
                  
                              1.2.1.
                           
                           
                              Taħriġ: kuntratti esterni għat-twettiq tal-programm ta’ taħriġ
                           
                        
               
                  EUR 14 800 000
               
            
                  
                              1.2.2.
                           
                           
                              Taħriġ: Tagħmir tal-IT, għodod u appoġġ, materjal promozzjonali, tagħrif u appoġġ fil-komunikazzjoni u konferenzi
                           
                        
               
                  EUR 200 000
               
            
                  
                              1.3.
                           
                           
                              Azzjonijiet oħra: Sussidju operattiv għall-Aġenzija Eżekuttiva dwar is-Saħħa u l-Konsumaturi
                           
                        
               
                  EUR 1 170 000
               
            
                  TOTAL
               
               
                  EUR 16 170 000
               
            1.2.   Akkwisti
      
      L-ammont baġitarju globali riżervat għall-kuntratti tal-akkwisti fl-2013 jammonta għal EUR 15 000 000.
      1.2.1.   Taħriġ: Kuntratt estern għat-twettiq tal-programm ta’ taħriġ
      
      IL-BAŻI LEGALI
      Ir-Regolament (KE) Nru 882/2004, l-Artikolu 51 u l-Artikolu 66(1)b
      Id-Direttiva 2000/29/KE, l-Artikolu 2(1)(i)
      IL-LINJA BAĠITARJA
      Il-linji baġitarji: 17 04 07 01 u 17 04 04 01
      IN-NUMRU INDIKATTIV U T-TIP TA’ KUNTRATTI PREVISTI
      Għal kull waħda mill-kwistjonijiet tekniċi msemmija hawn taħt, se jiġi ffirmat kuntratt ta’ servizz speċifiku wieħed jew aktar. Huwa stmat li se jiġu ffirmati madwar 15-il kuntratt ta’ servizz. Il-kuntratturi esterni huma involuti l-aktar fl-aspetti organizzattivi u loġistiċi tal-attivitajiet ta’ taħriġ.
      IS-SUĠĠETT TAL-KUNTRATTI PREVISTI (JEKK POSSIBBLI)
      Għall-2013, l-azzjoni ta’ taħriġ fl-Istati Membri se tkun dwar is-suġġetti li ġejjin:
      
                  L-attivitajiet
               
               
                  L-ammont f'EUR
               
            
                  L-HACCP
               
               
                  1 930 000
               
            
                  Is-Saħħa tal-Annimali (naħal u annimali eżotiċi)
               
               
                  1 240 000
               
            
                  Il-kontroll tal-addittivi tal-ikel
               
               
                  1 085 000
               
            
                  Il-kontroll ta’ Residwi ta’ Prodotti Mediċinali Veterinarji
               
               
                  855 000
               
            
                  Il-valutazzjoni tar-riskju
               
               
                  880 000
               
            
                  L-ippjanar ta' kontinġenza u l-kontroll tal-mard
               
               
                  1 090 000
               
            
                  Il-kontroll tal-Enċefalopatiji Sponġiformi Trażmissibbli
               
               
                  515 000
               
            
                  Is-sorveljanza tar-riskji ġodda u emerġenti għas-saħħa tal-pjanti
               
               
                  600 000
               
            
                  L-appoġġ għal verifiki ġenerali tal-Unjoni
               
               
                  855 000
               
            
                  Il-Prodotti għall-Protezzjoni tal-Pjanti (awtorizzazzjoni u l-użu sostenibbli)
               
               
                  1 165 000
               
            
                  L-iġjene tal-ikel u l-kontrolli fil-produzzjoni primarja
               
               
                  975 000
               
            
                  L-iġjene tal-ikel u l-flessibbiltà
               
               
                  1 165 000
               
            
                  Tekniki ġodda tal-invetsigazzjoni tal-ikel
               
               
                  615 000
               
            
                  RASFF
               
               
                  600 000
               
            
                  Il-kontroll tas-semen u l-produzzjoni tal-embrijuni
               
               
                  640 000
               
            
                  Kwistjonijiet oħra dwar is-saħħa u t-trattament xieraq tal-annimali, is-saħħa tal-pjanti u s-sikurezza tal-ikel u studji, konferenzi, għajnuna, għodod ta' tagħlim u valutazzjonijiet
               
               
                  590 000
               
            
                  TOTAL
               
               
                  14 800 000
               
            IMPLIMENTAZZJONI
      EUR 14 620 000 (finanzjament ta’ miżuri tas-sikurezza fl-ikel skont ir-Regolament (KE) Nru 882/2004 u d-Direttiva 2000/29/KE) se jiġu ġestiti u implimentati mill-Aġenzija Eżekuttiva għas-Saħħa u l-Konsumaturi (id-Deċiżjoni tal-Kummissjoni 2008/544/KE). Il-EUR 180 000 li jifdal se jintużaw mill-Kummissjoni biex tkopri l-istudji, il-konferenzi u l-valutazzjonijiet.
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
      Bejn wieħed u ieħor minn Mejju sa Settembru biex il-kuntratti jiġu ffirmati fl-2013.
      AMMONT INDIKATTIV TAS-SEJĦA GĦALL-OFFERTI
      EUR 14 800 000.
      1.2.2.   Taħriġ: Tagħmir tal-IT, għodod u appoġġ, materjal promozzjonali, tagħrif u appoġġ fil-komunikazzjoni u konferenzi
      
      IL-BAŻI LEGALI
      Ir-Regolament (KE) Nru 882/2004, l-Artikolu 66(1)(c)
      IL-LINJA BAĠITARJA
      Il-linja baġitarja: 17 01 04 05
      IN-NUMRU INDIKATTIV U T-TIP TA’ KUNTRATTI PREVISTI
      Huwa stmat li madwar 2 kuntratti speċifiċi se jiġu ffirmati dwar il-kuntratti tal-qafas eżistenti.
      IS-SUĠĠETT TAL-KUNTRATTI PREVISTI (JEKK POSSIBBLI)
      L-azzjonijiet li se jkunu ffinanzjati minn dan il-baġit huma maħsuba għall-organizzazzjoni tal-programmi ta’ taħriġ, għall-IT u t-tagħmir tat-tagħlim elettroniku, għall-għodod u l-appoġġ, għall-materjal promozzjonali, għat-tagħrif u l-appoġġ fil-komunikazzjoni kif ukoll għall-konferenzi.
      IMPLIMENTAZZJONI
      Din l-azzjoni se tkun implimentata direttament mid-DĠ għas-Saħħa u l-Konsumaturi.
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
      Bejn wieħed u ieħor minn Mejju sa Ottubru.
      AMMONT INDIKATTIV TAS-SEJĦA GĦALL-OFFERTI
      EUR 200 000.
      1.3.   Azzjonijiet oħra: Sussidju operattiv għall-Aġenzija Eżekuttiva dwar is-Saħħa u l-Konsumaturi
      
      IL-BAŻI LEGALI
      Ir-Regolament tal-Kunsill (KE) Nru 58/2003, b'mod partikolari l-Artikolu 12(3).
      IL-LINJA BAĠITARJA
      Il-linja baġitarja: 17 01 04 31
      L-AMMONT
      EUR 1 170 000
      ID-DESKRIZZJONI U L-GĦAN TAL-MIŻURA IMPLIMENTATTIVA
      Dan il-baġit jiffinanzja s-sussidju operattiv tal-Aġenzija għas-sena 2013 marbut mal-programmi skont l-“FP Intestatura 2”. Il-linja baġitarja 17 01 04 31 tiffinanzja s-sussidju operattiv tal-Aġenzija għall-2013 għall-parti marbuta mal-programm Taħriġ Aħjar għal Aktar Sikurezza fl-Ikel. Skont l-Artikolu 12(3) tar-Regolament tal-Kunsill (KE) Nru 58/2003, is-sussidju operattiv għandu jittieħed mill-allokazzjoni finanzjarja għall-programmi tal-Unjoni mmexxija mill-Aġenzija. Fil-baġit tal-2013 inħolqu żewġ linji baġitarji separati għas-sussidju li jrid jitħallas lill-Aġenzija, wieħed għall-programmi skont l-intestatura 2 u ieħor għal programmi skont l-intestatura 3b tal-Perspettivi Finanzjarji.